“นัดพบแรงงาน Online” พร้อมกัน 9 จังหวัด  ตำแหน่งงานว่าง 4,500 อัตรา
นายไพโรจน์ โชติกเสถียร อธิบดีกรมการจัดหางาน เปิดเผยว่า วันนี้ (6 ส.ค.64) กรมการจัดหางาน ได้จัดงานนัดพบแรงงานใหญ่ พร้อมกัน 9 จังหวัด ในรูปแบบ “นัดพบแรงงาน Online” ซึ่งมีตำแหน่งงานว่างเตรียมไว้ให้บริการมากกว่า 4,500 อัตรา เช่น พนักงานบัญชี พนักงานขาย พนักงานฝ่ายผลิต เจ้าหน้าที่ธุรการและตำแหน่งอื่นๆ อีกมากมาย มีนายจ้าง/สถานประกอบการร่วมรับสมัครงานกว่า 180 แห่ง ใน 9 จังหวัด ประกอบด้วย สำนักงานจัดหางานจังหวัดเชียงใหม่ เชียงราย อุดรธานี นครราชสีมา นนทบุรี ปทุมธานี สมุทรปราการ พิษณุโลก และนครศรีธรรมราช ผู้ที่กำลังหางานสามารถลงทะเบียนและค้นหางานในพื้นที่จังหวัดที่ต้องการทำงานผ่านระบบออนไลน์ พร้อมสัมภาษณ์งานโดยไม่ต้องเดินทาง สำหรับกิจกรรมภายในงานประกอบด้วย การให้บริการรับสมัครงาน ที่มีตำแหน่งงานกว่า 4,500 อัตรา การบรรยายให้ความรู้และเทคนิคการเตรียมความพร้อมในด้านการสมัครงานในสถานการณ์โควิด -19 และชมการสาธิตการประกอบอาชีพอิสระ เช่น การทำซูชิ วาฟเฟิล เครื่องดื่มค็อกเทล สลัดโรล และอื่นๆ อีกมากมาย ทั้งหมดนี้สามารถเข้าร่วมในรูปแบบออนไลน์อธิบดีกรมการจัดหางาน กล่าวด้วยว่า การนัดพบแรงงาน Online ถือเป็นการจัดหางานรูปแบบใหม่ เป็นก้าวสำคัญที่ยังไม่เคยทำมาก่อน ขอขอบคุณทุกภาคส่วนที่ให้ความสำคัญต่อการมีงานทำของประชาชน โดยเฉพาะนายจ้าง/สถานประกอบการต่างๆ ที่เข้าร่วมรับสมัครงาน เพื่อให้ผู้ที่กำลังมองหางาน คนตกงานที่กำลังลำบากเพราะผลกระทบจากสถานการณ์การแพร่ระบาดโควิด -19 ได้มีโอกาสเข้าถึงงาน ได้มีงานทำและมีรายได้ ซึ่งหากมีผลตอบรับที่ดี ในอนาคตอาจมีการจัดกิจกรรมในรูปแบบดังกล่าวในทุกจังหวัดทั่วประเทศผู้ที่กำลังมองหางานสามารถลงทะเบียนค้นหาตำแหน่งงานว่างในพื้นที่จังหวัดที่ต้องการทำงาน ได้ที่ เว็บไซต์กรมการจัดหางาน www.doe.go.th โดยคลิ๊กที่แบนเนอร์ นัดพบแรงงาน Online DOE Job Fair 2021 ซึ่งมีรายละเอียดงาน QR code และช่องทางติดต่อสำนักงานจัดหางานจังหวัดทั้ง 9 จังหวัด รวมทั้งคู่มือการลงทะเบียนสำหรับสถานประกอบการและผู้สมัครงานไว้ให้บริการ สอบถามรายละเอียดเพิ่มเติมได้ที่สายด่วนกระทรวงแรงงาน โทร. 1506 กด 2 หรือสายด่วนกรมการจัดหางาน โทร.1694นอกจากนี้สามารถกดค้นหางานเพิ่มเติมผ่านลิงก์ จังหวัดอุดรธานี https://jobit.doe.go.th/udonthani2021 จังหวัดนครราชสีมา  https://jobit.doe.go.th/korat2021 จังหวัดสมุทรปราการ  https://jobit.doe.go.th/samutprakan2021 จังหวัดนนทบุรี https://jobit.doe.go.th/nonthaburi2021จังหวัดปทุมธานี  http://jobit.doe.go.th/Pathumthani2021 จังหวัดพิษณุโลก https://jobit.doe.go.th/phitsanulok2021จังหวัดนครศรีธรรมราช https://jobit.doe.go.th/nakhonsi2021จังหวัดเชียงราย http://chiangraijobonline.com จังหวัดเชียงใหม่ http://cmidoejobonline.com/